Diari Oficial de la Generalitat Valenciana


Sumari del DOGV 4724, del 01-04-2004 (2004/2809)

Juí verbal de desnonament número 638/2003. Cèdula de notificació.
-----------------------------------------------------------------

### Dades del document

Número de DOGV
:   4724

Data del DOGV
:   01-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2809


Organisme emissor
:   Jutjat de Primera Instància Número 12 de València

Tipus de document
:   Anunci

Juí verbal de desnonament número 638/2003. Cèdula de notificació. [2004/Q2809]
  
Juí: juí verbal (desnonament per falta de pagament) 638/2003
  
Part demandant: José Manuel López Arlandis i Antonia Doménech Iglesias
  
Part demandada: Ignacio Guarinos Navarro
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
Jutgessa que la dicta: Marta Marzal Escrivá
  
Lloc: València
  
Data: 27 de febrer de 2004
  
Part demandant: José Manuel López Arlandis i Antonia Doménech Iglesias
  
Procuradora: Carmen Portolés Cervera
  
Part demandada: Ignacio Guarinos Navarro
  
Objecte del juí: resolució de contracte d'arrendament
  
Antecedents de fet
  
1. La procuradora Carmen Portolés Cervera, en nom i representació de José María López Arlandis i Antonia Doménech Iglesias, va presentar, amb data de registre d'entrada 10 de juny de 2003, una demanda de juí verbal de desnonament, en la qual, en síntesi s'al·legaven els fets següents:
  
1) Els demandants són propietaris de l'habitatge situat a València a l'avinguda de Blasco Ibáñez, 154, 5a planta, número 18.
  
2) En data 1 de novembre de 2001, van subscriure un contracte d'arrendament verbal amb Ignacio Guarinos Navarro, i van pactar una renda mensual de 50.000 pessetes (300,51 €).
  
3) Des del mes d'octubre de 2002 els rebuts presentats a cobrament no s'han atés, i deu la quantitat de 2.604,56 euros. Per tot això va sol·licitar que es dictara sentència per la qual es declare resolt el contracte d'arrendament que empara l'ocupació del demandat, amb l'advertència de llançament, i imposició de les costes processals.
  
2. Admesa a tràmit la demanda, mitjançant la interlocutòria de data 17 de setembre de 2003, se'n va donar trasllat al demandat, i es van convocar ambdues parts a la realització del juí verbal. En este acte la part demandant es va afirmar i es va ratificar en la seua demanda, sense que compareguera la part demandada, la qual s'havia citat amb les advertències legals, per la qual cosa la part actora va sol·licitar que sense més tràmits es dictara sentència d'acord amb la petició de la seua demanda.
  
3. En la tramitació d'este plet s'han observat totes les prescripcions legals.
  
Fonaments de dret
  
1. Regulat el cas d'actuacions en l'article 250 i concordants de la Llei d'Enjudiciament Civil, procedix decretar el desnonament sol·licitat, d'acord amb l'article 27.2.a de la Llei d'Arrendaments Urbans, que assenyala com a causa resolutòria de contracte d'arrendament urbà la manca de pagament de les rendes convingudes, preceptes que cal relacionar amb l'article 39.3 de la Llei d'Arrendaments Urbans.
  
Tot això tenint en compte que, atés que no ha comparegut la part demandada, resulta aplicable l'article 304 de la Llei d'Enjudiciament Civil, segons el qual, si la part citada per a l'interrogatori no compareix al juí, el tribunal podrà considerar reconeguts com a certs els fets en què esta part haguera intervingut personalment i la fixació dels quals com a certs li siga enterament perjudicial.
  
2. D'acord amb l'establit en l'apartat tercer de l'article 440 de la Llei d'Enjudiciament Civil, el tribunal fixarà en la interlocutòria d'admissió dia i hora perquè es complisca, si escau, el llançament, que podrà ser inferior a un mes des de la data de la vista, i advertir el demandat que, si la sentència és condemnatòria i no es recorre, es procedirà al llançament en la data fixada si ho sol·licita el demandant en la forma establida en l'article 549.
  
3. Pel que fa a les costes processals, en virtut de l'establit en l'article 394 de la Llei d'Enjudiciament Civil, procedix la imposició d'estes a la part demandada.
  
Decisió
  
Amb l'estimació de la demanda presentada per la procuradora Carmen Portolés Cervera, en nom i representació de José María López Arlandis i Antonia Doménech Iglesias, declare resolt el contracte d'arrendament a què es contrau la demanda i, en conseqüència, correspon al desnonament sol·licitat, condemne el demandat, Ignacio Guarinos Navarro, perquè desallotge i deixe a lliure disposició de la part actora l'immoble objecte de la present litis, amb l'advertència de llançament si no ho verifica, i li impose el pagament de les costes causades.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Criminal).
  
El recurs es prepararà a través d'un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Criminal).
  
Esta és la sentència, que pronuncie, mane i firme.
  
Publicació
  
La jutgessa que va dictar la sentència anterior la va donar, llegir i publicar mentre realitzava audiència pública el mateix dia de la data, de la qual jo, el secretari judicial, en done fe.
  
València, 27 de febrer de 2004».
  
En atenció al desconeixement de l'actual domicili o residència de la part demandada, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de sentència.